Lōd to je mineroł z hōrmy tlynkōw ô chymicznym mustrze H2O. Je tyn stan stały ôd wody. Je ôn przejzdrzisty. Jego twardość w skali ôd Mohsa wynosi 1,5. Mŏ szklisty glanc. Lōd je dwōjłōmnym krysztołym, jednak jego spōłczynniki załōmaniŏ rōżniōm sie małowiela: wynoszōm "n"o = 1,309 i "n"e = 1,313 dlŏ weli ô dugości kole 590 nm. Niyma to blank znane, czymu lōd je maźglaty, choć wiadōmo, iże tajleczki lodu bydōnce na jego wiyrchnij sōm słabij zwiōnzane z ôstatkym tajleczek, snŏdź skuli wpływaniŏ na niy tajleczek luftu.